
  
28 DR 30.10.2019 

 

 

Datuk Haji Hasanuddin bin Mohd Yunus [Hulu Langat]: Terima kasih Tuan Yang 
di-Pertua. Sepatutnya kerajaan melaksanakan semula mekanisme cabutan undi secara 
manual dan terbuka di peringkat daerah ataupun projek-projek kecil yang bernilai bawah 
RM150 ribu. Berbanding dengan sebut harga sahaja kerana ia lebih menunjukkan kepada 
ketelusan dan keadilan. Sebut harga dengan pelbagai dokumen yang ditagih, ini 
menyusahkan kontraktor kecil yang mereka tidak banyak pekerja yang melaksanakan 
pentadbiran dokumen dan perkeranian. 

Keduanya, penilaian teknikal atau baik pulih kecil oleh masing-masing agensi dan 
jabatan sepatutnya diserahkan kembali kepada JKR atau JPS. Ini kerana agensi bukan 
teknikal, mereka tidak ada kepakaran yang ada jawatan tetapi bukan kepakaran dan ini telah 
menyebabkan kontraktor menghadapi kesukaran dan boleh mendedahkan kepada gejala 
rasuah. Terima kasih. 

Tuan Baru Bian: Terima kasih Yang Berhormat Hulu Langat atas soalan tambahan, 
dua soalan ya.  Kementerian ini mengambil maklum atas perkara-perkara yang dibangkitkan 
oleh Yang Berhormat dan saya merasakan ia adalah satu cadangan yang baik. Namun, 
perolehan secara undi ini telah ditetapkan di dalam Pekeliling Kementerian Kewangan 
(PK1.1) yang menetapkan had nilai kerja-kerja undi yang menggunakan jadual kadar harga 
tidak melebihi RM50 ribu.   

Manakala, kerja-kerja yang melebihi RM50 ribu hendaklah dilaksanakan secara 
sebut harga mengikut ketetapan Kementerian Kewangan untuk mendapatkan best value for 
money.  Oleh itu, cadangan untuk menaikkan nilai kerja undi sehingga RM150 ribu kami akan 
angkat kepada Kementerian Kewangan untuk dikajikan semula. 

Soalan yang kedua mengenai isu teknikal.  Arahan Perbendaharaan (AP182) jelas 
menyatakan apa-apa jua jabatan bukan teknik hendaklah mendapatkan perkhidmatan 
daripada jabatan teknik iaitu Jabatan Kerja Raya dan Jabatan Pengairan dan Saliran bagi 
melaksanakan semua projek kerja. Selain daripada itu, menurut AP182.1(e) kerja-kerja 
penyelenggaraan ataupun kerja membaiki kerosakan kecil yang tidak melibatkan struktur 
bangunan yang tidak melebihi RM100 ribu atau kerja elektrik yang tidak melebihi RM50 ribu 
bagi satu pembaikan boleh diurus sendiri oleh agensi berkenaan.   

Sehubungan dengan itu, adalah dinasihatkan semua agensi yang ingin 
melaksanakan kerja-kerja penyelenggaraan atau membaiki kerja kerosakan kecil yang 
melibatkan struktur pembangunan dan kerja elektrik hendaklah merujuk kepada jabatan 
teknikal. Terima kasih. 

Tuan Yang di-Pertua: Terima kasih, soalan tambahan kedua.  

Dato’ Seri Dr. Shahidan bin Kassim [Arau]: Tuan Yang di-Pertua, soalan 
tambahan. 

Tuan Yang di-Pertua: Dan yang terakhir. 

Dato’ Seri Dr. Shahidan bin Kassim [Arau]: Soalan tambahan. 

Tuan Yang di-Pertua: Yang Berhormat Pontian. 

Dato’ Seri Dr. Shahidan bin Kassim [Arau]: Dia sana satu, saya sini satu. 

Datuk Seri Haji Ahmad bin Haji Maslan [Pontian]: Terima kasih. 

Tuan Yang di-Pertua: Yang Berhormat Pontian sahaja yang terakhir. 

Datuk Seri Haji Ahmad bin Haji Maslan [Pontian]: Yang Berhormat Menteri, 
kontraktor G1 hingga G7 ini ada jumlah yang tertentu dan apabila ekonomi yang turun, maka 
mereka menghadapi masalah.  Adakah CIDB di bawah JKR mengadakan kursus-kursus yang 
tertentu supaya mereka ada pilihan lain selain daripada menjadi kontraktor? Seterusnya 
projek-projek besar seperti ECRL, ia perlu dipecahkan kepada projek-projek kecil supaya 
lebih banyak kontraktor bumiputera khasnya dapat manfaat daripada projek-projek seperti 
ECRL dan MRT. Apa pandangan Yang Berhormat Menteri? 



Datuk Haji Hasanuddin bin Mohd Yunus [Hulu Langat]: Terima kasih Tuan Yang di-Pertua. Sepatutnya kerajaan melaksanakan semula mekanisme cabutan undi secara manual dan terbuka di peringkat daerah ataupun projek-projek kecil yang bernilai bawah RM150 ribu. Berbanding dengan sebut harga sahaja kerana ia lebih menunjukkan kepada ketelusan dan keadilan. Sebut harga dengan pelbagai dokumen yang ditagih, ini menyusahkan kontraktor kecil yang mereka tidak banyak pekerja yang melaksanakan pentadbiran dokumen dan perkeranian. Keduanya, penilaian teknikal atau baik pulih kecil oleh masing-masing agensi dan jabatan sepatutnya diserahkan kembali kepada JKR atau JPS. Ini kerana agensi bukan teknikal, mereka tidak ada kepakaran yang ada jawatan tetapi bukan kepakaran dan ini telah menyebabkan kontraktor menghadapi kesukaran dan boleh mendedahkan kepada gejala rasuah. Terima kasih. Tuan Baru Bian: Terima kasih Yang Berhormat Hulu Langat atas soalan tambahan, dua soalan ya. Kementerian ini mengambil maklum atas perkara-perkara yang dibangkitkan oleh Yang Berhormat dan saya merasakan ia adalah satu cadangan yang baik. Namun, perolehan secara undi ini telah ditetapkan di dalam Pekeliling Kementerian Kewangan (PK1.1) yang menetapkan had nilai kerja-kerja undi yang menggunakan jadual kadar harga tidak melebihi RM50 ribu. Manakala, kerja-kerja yang melebihi RM50 ribu hendaklah dilaksanakan secara sebut harga mengikut ketetapan Kementerian Kewangan untuk mendapatkan best value for money. Oleh itu, cadangan untuk menaikkan nilai kerja undi sehingga RM150 ribu kami akan angkat kepada Kementerian Kewangan untuk dikajikan semula. Soalan yang kedua mengenai isu teknikal. Arahan Perbendaharaan (AP182) jelas menyatakan apa-apa jua jabatan bukan teknik hendaklah mendapatkan perkhidmatan daripada jabatan teknik iaitu Jabatan Kerja Raya dan Jabatan Pengairan dan Saliran bagi melaksanakan semua projek kerja. Selain daripada itu, menurut AP182.1(e) kerja-kerja penyelenggaraan ataupun kerja membaiki kerosakan kecil yang tidak melibatkan struktur bangunan yang tidak melebihi RM100 ribu atau kerja elektrik yang tidak melebihi RM50 ribu bagi satu pembaikan boleh diurus sendiri oleh agensi berkenaan. Sehubungan dengan itu, adalah dinasihatkan semua agensi yang ingin melaksanakan kerja-kerja penyelenggaraan atau membaiki kerja kerosakan kecil yang melibatkan struktur pembangunan dan kerja elektrik hendaklah merujuk kepada jabatan teknikal. Terima kasih. Tuan Yang di-Pertua: Terima kasih, soalan tambahan kedua. Dato' Seri Dr. Shahidan bin Kassim [Arau]: Tuan Yang di-Pertua, soalan tambahan. Tuan Yang di-Pertua: Dan yang terakhir. Dato' Seri Dr. Shahidan bin Kassim [Arau]: Soalan tambahan. Tuan Yang di-Pertua: Yang Berhormat Pontian. Dato' Seri Dr. Shahidan bin Kassim [Arau]: Dia sana satu, saya sini satu. Datuk Seri Haji Ahmad bin Haji Maslan [Pontian]: Terima kasih. Tuan Yang di-Pertua: Yang Berhormat Pontian sahaja yang terakhir. Datuk Seri Haji Ahmad bin Haji Maslan [Pontian]: Yang Berhormat Menteri, kontraktor G1 hingga G7 ini ada jumlah yang tertentu dan apabila ekonomi yang turun, maka mereka menghadapi masalah. Adakah CIDB di bawah JKR mengadakan kursus-kursus yang tertentu supaya mereka ada pilihan lain selain daripada menjadi kontraktor? Seterusnya projek-projek besar seperti ECRL, ia perlu dipecahkan kepada projek-projek kecil supaya lebih banyak kontraktor bumiputera khasnya dapat manfaat daripada projek-projek seperti ECRL dan MRT. Apa pandangan Yang Berhormat Menteri?.